 A ti gba aṣẹ ilé ẹjọ míì to tako àṣẹ ilé ẹjọ to wọgile olùdije APC ni Bayelsa A ti gba aṣẹ ilé ẹjọ míì to tako àṣẹ ilé ẹjọ to wọgile olùdije APC ni Bayelsa Eyí túmọ sí pé aṣẹ ilé ejọ ti Jane Inyang gbe jáde to ni pé APC ko le díje nínú ìdìbò gómínà ti yóò wáye lọjọ Satide to n bọ kò ni fẹsẹ múlẹ. Ní báyìí, ajọ eletò ìdìbò le tẹsíwájú láti fi olùdíje APC sinú idìbò náà titi ti ilé ẹjọ kò tẹmilọrun yóò fi gbọ ẹjọ náà. A fẹ gba àṣẹ míì láti takò ìdájọ tó wọgilé olùdíje wa fún ìbò gómìnà Bayelsa - APC Ẹgbẹ oselu APC ti kede pe oun tako idajọ ileejọ giga kan to kalẹ si ilu Yenegoa nipinlẹ Bayelsa eyi to wọgile oludije fun ibo gomina ti ẹgbẹ oselu APC fa kalẹ nipinlẹ naa. Laarọ yii ni ileejọ naa, ti adajọ Jane Inyang dari rẹ, kede pe ẹgbẹ oselu APC ko ni oludije kankan mọ ninu ibo gomina ti yoo waye lọjọ Kẹrindinlogun osu Kọkanla ọdun yii, eyiun ọjọ Satide ọtunla. Àwọn iròyin tì ẹ leè ní ìfẹ síí: Amọ nigba ti wọn n ba awọn akọroyin sọrọ nilu Abuja, ẹgbẹ oselu APC kede pe oun yoo tako idajọ naa nile ẹjọ Kotẹmilọrun, ti awọn agbẹjọro oun si ti n sisẹ lati lọ gba asẹ ti yoo tun kede pe ki gbogbo igun ti ọrọ kan duro na lori idajọ ọhun. Ìbò gómìná Bayelsa ku ọjọ méjì, Iléejọ yẹ àga mọ olùdíje APC ńídìí Saaju la ti mu iroyin wa pe, ileẹjọ giga ijọba apapọ to n joko nilu Yenegoa nipinlẹ Bayelsa ti kede pe ẹgbẹ oselu APC ko ni oludije kankan mọ ninu ibo gomina ti yoo waye lọjọ Kẹrindinlogun osu Kọkanla ọdun yii, eyiun ọjọ Satide ọtunla. Ileẹjọ salaye pe eto idibo abẹnu ti wọn ti yan oludije ninu ẹgbẹ APC ni Bayelsa ko ba ilana ati ofin ẹgbẹ oselu APC mu rara. David Lyon ni oludije ẹgbẹ APC ti ibo abẹnu naa fa kalẹ, to si ti fidi rẹmi bayii nitori asẹ ileẹjọ yii, nigba ti ibo gomina ọhun ku ọjọ meji pere ko waye. Senator Douye Diri ni alatako rẹ latinu ẹgbẹ oselu PDP. Nígbà to n gbé ìdaájọ náà kalẹ adájọ Jane Inyang, sàlàyé pé ẹjọ ti Sẹnatọ Heineken Lokpobiri pe, fí hàn pé ìlànà tí wọn fi ṣe ìdìbò àbẹlé to gbé David Lyon wọle, ní ọjọ kẹrin oṣu kẹsan kò ba òfin ẹgbẹ mu. Nítori náà, adajọ Inyang pàsẹ pe ki àjọ eletò idìbò yọ orúkọ olùdíje ẹgbẹ òṣèlú APC, Lyon kúro, nínú àwọn oludije ibo gomina ti yóò dije lọjọ Sátide ọsẹ yìí. Inyang ni gẹgẹ bi ilana ofin ẹgbẹ oselu APC feto idibo abẹnu fawọn oludije gomina lọdun 2019, alabojuto ibo náà, tii tun se Gomina Ipinlẹ Yobe, Kala Buni lo yẹ ko kede esi ibo ati ẹni to jawe olubori, kìí ṣe sẹnatọ Emmanuel Ochega, to jẹ akọwe ìgbìmọ to se kokari idibo abẹnu ọhun. O tún fi kún pé, APC tẹ ofin ara rẹ lóju mọlẹ pẹlu bó ṣe yàn ìgbìmọ ẹlẹni kan dípò igbimọ ẹlẹni méje ti òfin ẹgbẹ sọ. Eyí ti fidí múlẹ lati ọdọ àwọn alásẹ nibi idájọ àti ọpọ àwọn ìdájọ míràn pé àwọn ẹgbẹ òṣèlú gbọdọ dúró lóri òfin ti wọn là sílẹ, Awọn ìgbìmọ to ságbátẹru ìdìbò abẹlé fi ìwà àìbíkìtà wọn sọ olúdijé náà si ipò to wà Ilé ẹjọ kò tẹmílọrun ní ìlú Abuja tí fún APC ní iwé to wọgile ìdájọ ilé ẹjọ ta gá jùlọ titi tí ilé ẹjọ yóò fí gbọ ẹjọ wà ni ìwáju rẹ. : Bayelsa Election: Ilé ẹjọ kòtẹmilọrùn ti pàsẹ peAPC díje 